Covid-19-pasiënte stroom na Steve BikoSteve Biko- akademiese hospitaal (Foto: ANA) Die Steve Biko- akademiese hospitaal in Pretoria ervaar sedert Desember ŉ toename in Covid-19-pasiënte. Die pasiënte is sieker as vorige pasiënte en benodig kritieke sorg. Sommige daag in groepe by die hospitaal op en plaas druk op die fasiliteit. Só sê Kwara Kekana, woordvoerder van die Gautengse departement van gesondheid, Sondag in ’n verklaring nadat foto’s en videos van pasiënte wat oënskynlik in die hospitaal se parkeerterrein behandel word op sosiale media versprei is. Kekana bevestig dat die foto’s en videos wel by die Steve Biko- akademiese hospitaal geneem is. Sy sê dat sommige van die pasiënte wat by die hospitaal behandel word van private fasiliteite kom weens ’n gebrek aan ruimte terwyl ander van provinsies soos Noordwes, Mpumalanga en Limpopo na die Steve Biko-hospitaal verwys word. Die departement het vroeg verlede jaar die Tshwane-distrikshospitaal in vennootskap met die Steve Biko-hospitaal in ŉ behandelingsfasiliteit uitsluitlik vir Covid-19-pasiënte omskep wat beteken dat die twee hospitale as ŉ kompleks saamwerk. Dit is gedoen om meer beddens vir Covid-19-pasiënte beskikbaar te stel. Die kompleks is tans onder druk veral met betrekking tot die pasiënte wat onmiddellike spesialis-aandag benodig en slegs in sekere hospitale behandel kan word, wat ook oorweldig word deur pasiënte. “Die ingang na die Steve Biko-hospitaal se noodeenheid het ŉ dak wat so ontwerp is dat die ruimte gebruik kan word in geval van rampe – veral vir die behandeling van pasiënte in ŉ ernstige toestand.” Dit is dié pasiënte wat in die foto’s op sosiale media gesien kan word, sê Kekana. Aangesien Covid-19-pasiënte dringende behandeling benodig, sal geen Covid-19-pasiënt of ambulans met ’n Covid-19-pasiënt by die hospitaal weggewys word nie, solank daar nog ruimte is, verseker Kekana. Die fasiliteit sal intussen nog twee tente oprig waar Covid-19-pasiënte behandel kan word. Steve Biko hospital #Covid19InSA #CloseBeitbridgeBorder #covid19SA #cyril #COVIDSecondWave #BlackTwitter #eNCA #WearAMask #PutSouthAfricanFirst #Artistoftheyear #LockdownLevel3 #MogoengMogoeng #nationallockdown #Ramaphosa #southafricancoronavirus #Trump #thursdaymorning pic.twitter.com/0xCHteyz63 — MakeupArtist.???????? (@SoloGlamSquad) January 7, 2021